คลัง เผยหนี้สาธารณะคงค้างสิ้น เม.ย.59 คิดเป็น 44.09% ของ GDP
คลัง เผยหนี้สาธารณะคงค้างสิ้น เม.ย.59 คิดเป็น 44.09% ของ GDP
16 มิ.ย. 2559

นายสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) เปิดเผยว่า หนี้สาธารณะคงค้าง ณ 30 เม.ย.59 มีจำนวน 6,050,595.88 ล้านบาท คิดเป็น 44.09% ของ GDP โดยแบ่งเป็น หนี้ของรัฐบาล จำนวน 4,474,219.15 ล้านบาท หนี้ของรัฐวิสาหกิจที่ไม่เป็นสถาบันการเงิน จำนวน 1,039,689.49 ล้านบาท หนี้ของรัฐวิสาหกิจที่เป็นสถาบันการเงิน (รัฐบาลค้ำประกัน) จำนวน 524,402.57 ล้านบาท และหนี้หน่วยงานของรัฐ จำนวน 12,284.67 ล้านบาท และเมื่อเปรียบเทียบกับเดือนก่อนหน้า หนี้สาธารณะคงค้างเพิ่มขึ้นสุทธิ 36,946.02 ล้านบาท